ਮੌਲੀ ਗਾਂਗੁਲੀ
ਮੌਲੀ ਗਾਂਗੁਲੀ ਇਕ ਭਾਰਤੀ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰਾ ਹੈ, ਜਿਸ ਨੇ ਹਿੰਦੀ ਅਤੇ ਬੰਗਾਲੀ ਦੋਵਾਂ ਸਿਨੇਮਾ ਵਿਚ ਕੰਮ ਕੀਤਾ ਹੈ। ਉਸਨੇ ਏਕਤਾ ਕਪੂਰ ਦੀ ਮਸ਼ਹੂਰ ਹਿੱਟ ਥ੍ਰਿਲਰ ਸੀਰੀਜ਼ 'ਕਹੀਂ ਕਿਸੀ ਰੋਜ਼' ਵਿੱਚ ਸ਼ੈਨਾ ਦੀ ਭੂਮਿਕਾ ਲਈ ਪ੍ਰਸਿੱਧੀ ਹਾਸਿਲ ਕੀਤੀ ਹੈ, ਜੋ ਕਿ 2001 – 04 ਤੋਂ ਸਟਾਰ ਪਲੱਸ ਉੱਤੇ ਪ੍ਰਦਰਸ਼ਿਤ ਹੋਈ ਸੀ। ਉਸਨੇ ਸਾਕਸ਼ੀ (2004) ਵਿੱਚ ਵੀ ਕੰਮ ਕੀਤਾ ਹੈ  ਅਤੇ ਉਹ ਆਖ਼ਰੀ ਵਾਰ ਜ਼ੀ ਟੀਵੀ ਉੱਤੇ ਜਮਾਈ ਰਾਜਾ ਦੇ ਸੀਜ਼ਨ 3 ਵਿੱਚ ਗਲੈਮਰਸ ਪਾਇਲ ਵਾਲੀਆ ਦੇ ਰੂਪ ਵਿੱਚ ਨਜ਼ਰ ਆਈ ਸੀ।

ਮੁੱਢਲਾ ਜੀਵਨ 
ਗਾਂਗੁਲੀ ਦਾ ਜਨਮ ਪੱਛਮੀ ਬੰਗਾਲ ਦੇ ਕੋਲਕਾਤਾ ਵਿੱਚ ਹੋਇਆ ਸੀ ਅਤੇ ਉਸਨੇ ਕਲਕੱਤਾ ਯੂਨੀਵਰਸਿਟੀ ਤੋਂ ਵਿਗਿਆਨ ਵਿੱਚ ਗ੍ਰੈਜੂਏਸ਼ਨ ਕੀਤੀ।

ਕਰੀਅਰ 
ਉਸਨੇ ਮਾਡਲਿੰਗ ਦੀ ਸ਼ੁਰੂਆਤ ਕੀਤੀ ਅਤੇ ਕਈ ਟੀਵੀ ਅਤੇ ਪ੍ਰਿੰਟ ਵਿਗਿਆਪਨਾਂ ਵਿੱਚ ਕੰਮ ਕੀਤਾ। ਉਸਨੇ ਪੀਅਰਜ਼, ਰਿਨ, ਪੋਂਡ ਫੇਸ ਵਾਸ਼, ਹੋਰਲਿਕਸ, ਰਸਨਾ, ਏਰੀਅਲ, ਕਲੋਜ਼-ਅਪ, ਪੈਪਸੋਡੈਂਟ, ਏਸ਼ੀਅਨ ਪੇਂਟਸ, ਬ੍ਰਿਟਾਨੀਆ, ਮੈਗੀ, ਸੈਫੋਲਾ ਅਤੇ ਬੰਬੇ ਡਾਈਂਗ ਆਦਿ ਉਤਪਾਦਾਂ ਲਈ ਮਾਡਲਿੰਗ ਕੀਤੀ ਹੈ।

ਉਸਨੇ ਅਦਾਕਾਰੀ ਸ਼ੁਰੂ ਕਰਨ ਤੋਂ ਪਹਿਲਾਂ ਇੱਕ ਸਹਾਇਕ ਨਿਰਦੇਸ਼ਕ ਵਜੋਂ ਵੀ ਕੰਮ ਕੀਤਾ ਹੈ।

ਅਪ੍ਰੈਲ 2001 ਵਿੱਚ ਗਾਂਗੁਲੀ ਨੂੰ 'ਕਹੀਂ ਕਿਸੀ ਰੋਜ਼' ਵਿੱਚ ਸ਼ੀਨਾ ਦੀ ਮੁੱਖ ਭੂਮਿਕਾ ਮਿਲੀ। ਇਸ ਸ਼ੋਅ ਕਾਰਨ ਉਸ ਨੂੰ ਬਹੁਤ ਸਕਾਰਾਤਮਕ ਸਮੀਖਿਆਵਾਂ ਮਿਲੀਆਂ। ਸ਼ੋਅ ਸਤੰਬਰ 2004 ਤੱਕ ਚੱਲਦਾ ਰਿਹਾ। ਬਾਅਦ ਵਿਚ ਉਸਨੇ ਕੁਟੰਬ ਅਤੇ ਕੁਕੁਸਮ ਵਿਚ ਅਭਿਨੈ ਕੀਤਾ। 2004 ਵਿੱਚ ਗਾਂਗੁਲੀ ਨੇ ਪ੍ਰਸਿੱਧ ਸੋਨੀ ਟੀਵੀ ਦੇ ਸੀਰੀਅਲ ਸਾਕਸ਼ੀ ਵਿੱਚ ਸਮੀਰ ਸੋਨੀ ਅਤੇ ਅਮਿਤ ਸਾਧ ਦੀ ਵਿਰੋਧੀ ਭੂਮਿਕਾ  ਵਿਚ ਕੰਮ ਕੀਤਾ ਸੀ।

ਉਸ ਦੇ ਟੈਲੀਵਿਜ਼ਨ ਕਰੀਅਰ ਦੀ ਸਫ਼ਲਤਾ ਨੇ ਉਸਨੂੰ ਐਸ਼ਵਰਿਆ ਰਾਏ ਅਤੇ ਅਜੇ ਦੇਵਗਨ ਨਾਲ ਰਿਤੂਪੋਰਨੋ ਘੋਸ਼ ਦੀ ਅਲੋਚਨਾਤਮਕ ਤੌਰ 'ਤੇ ਪ੍ਰਸ਼ੰਸਾ ਅਤੇ ਰਾਸ਼ਟਰੀ ਪੁਰਸਕਾਰ ਜੇਤੂ ਫ਼ਿਲਮ ਰੇਨਕੋਟ (2004) ਤੱਕ ਪਹੁੰਚਾਇਆ। ਇਸ ਤੋਂ ਬਾਅਦ ਉਸਨੇ ਇੱਕ ਵਕਫ਼ਾ ਲਿਆ ਅਤੇ ਅਥਵਾਨ ਵਚਨ (2008) ਨਾਲ ਵਾਪਸੀ ਕੀਤੀ।

2009 ਵਿੱਚ ਉਹ ਆਪਣੇ ਤਤਕਾਲੀ ਬੁਆਏਫ੍ਰੈਂਡ ਅਤੇ ਸਹਿ-ਸਟਾਰ ਮਜਹਰ ਸਯਦ ਨਾਲ ਰਿਐਲਿਟੀ ਡਾਂਸ ਸ਼ੋਅ ਨੱਚ ਬਾਲੀਏ  ਵਿੱਚ ਦਿਖਾਈ ਦਿੱਤੀ।

ਉਸ ਨੇ 2012 ਵਿਚ ਸੋਨੀ ਟੀਵੀ 'ਤੇ ਪ੍ਰਸਾਰਿਤ ਸੀਰੀਅਲ ਕਆ ਹੂਆ ਤੇਰਾ ਵਾਦਾ  ਵਿਚ ਦੁਸ਼ਮਣ ਦੀ ਭੂਮਿਕਾ ਨਿਭਾਈ ਸੀ, ਜਿਸ ਵਿਚ ਉਹ ਸਮਝਦਾਰ ਕਾਰੋਬਾਰੀ ਔਰਤ ਹੈ, ਜੋ ਇਕ ਵਿਆਹੁਤਾ ਆਦਮੀ ਨਾਲ ਰੋਮਾਂਸ ਨੂੰ ਪੇਸ਼ ਕਰਦੀ ਹੈ। 2016 ਵਿੱਚ ਉਹ ਜ਼ੀ ਟੀਵੀ ਦੇ ਪ੍ਰਸਿੱਧ 'ਜਮਾਈ ਰਾਜਾ' ਦੇ ਸੀਜ਼ਨ 3 ਵਿੱਚ ਨਜ਼ਰ ਆਈ।

ਨਿੱਜੀ ਜ਼ਿੰਦਗੀ 
ਮੌਲੀ ਨੇ ਆਪਣੇ ਲੰਬੇ ਸਮੇਂ ਦੇ ਬੁਆਏਫ੍ਰੈਂਡ ਅਤੇ ਕਹੀਂ ਕਿਸੀ ਰੋਜ਼  ਦੇ ਸਹਿ-ਅਦਾਕਾਰ ਮਜ਼ਹਰ ਸਯਦ ਨਾਲ 2010 ਵਿੱਚ ਵਿਆਹ ਕੀਤਾ ਅਤੇ ਇੱਕ ਨਿੱਜੀ ਸਮਾਰੋਹ ਵਿੱਚ ਨੇੜਲੇ ਦੋਸਤਾਂ ਅਤੇ ਪਰਿਵਾਰ ਨਾਲ ਸ਼ਿਰਕਤ ਕੀਤੀ।

ਫ਼ਿਲਮੋਗ੍ਰਾਫੀ

ਫ਼ਿਲਮਾਂ

ਟੈਲੀਵਿਜ਼ਨ

ਹਵਾਲੇ

ਬਾਹਰੀ ਲਿੰਕ 

 
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਭਾਰਤੀ ਅਦਾਕਾਰਾਵਾਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਬੰਗਾਲੀ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਜਨਮ 1982
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ